Shabu-shabu (しゃぶしゃぶ) utawa shabu shabu iku panganan saka Jepang jinis Nabemono wujud irisan daging sapi kang tipis banget kang dicelupake menyang panci mirunggan isiné banyu panas ing sadhuwuring meja makan, lan diclupake menyang kuah kaping pirang-pirang sadurungé didhahar karo saus ("tare") ngandhut wijen kang diarani "gomadare" utawa "ponzu". Ing sajeroning panci padatan ana jejanganan, tahu, utawa kuzukiri.